ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Φεβρουαρίου 2024
ΤΕΥΧΟΣ  ΤΡΙΤΟ
Αρ. Φύλλου 607
ΠΕΡΙΕΧΟΜΕΝΑ
Υπουργείο Παιδείας, Θρησκευμάτων
και Αθλητισμού
Οργανισμοί - Λοιποί Φορείς
ΥΠΟΥΡΓΕΙΟ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Αριθμ. 15405/Ζ2
Προκήρυξη για την πλήρωση μίας (1) θέσεως
Ερευνητού Β’ βαθμίδος του Κέντρου Διαστημικής
Έρευνας και Τεχνολογίας της Ακαδημίας Αθηνών.
O ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Tις διατάξεις των παρ. 2 και 4 του άρθρου 1 του
ν. 1894/1990 «Για την Ακαδημία Αθηνών και άλλες εκπαιδευτικές διατάξεις» (Α’ 110), σε συνδυασμό με το άρθρο 4
του ν. 4398/1929 (Α’ 308).
2. Tις διατάξεις του ν. 2431/1996 «Διορισμός ή πρόσληψη πολιτών της Ευρωπαϊκής Ένωσης στη Δημόσια
Διοίκηση» (Α’ 175).
3. Τις διατάξεις της παρ.  11 του άρθρου  10 του
ν. 3051/2002 «Συνταγματικά κατοχυρωμένες ανεξάρτητες αρχές, τροποποίηση και συμπλήρωση του συστή-
ματος προσλήψεων στο δημόσιο τομέα και συναφείς
ρυθμίσεις» (Α’ 220).
4. Τις διατάξεις του άρθρου 7 του ν. 4210/2013 «Ρυθμίσεις Υπουργείου Διοικητικής Μεταρρύθμισης και Ηλε-
κτρονικής Διακυβέρνησης και άλλες διατάξεις» (Α’ 254).
5. Τις διατάξεις του άρθρου 28 του ν. 4305/2014 «Ανοικτή διάθεση και περαιτέρω χρήση εγγράφων, πληροφο-
ριών και δεδομένων του δημόσιου τομέα, τροποποίηση
του ν. 3448/2006 (Α’ 57), προσαρμογή της εθνικής νομοθεσίας στις διατάξεις της Οδηγίας 2013/37/ΕΕ του Ευρω-
παϊκού Κοινοβουλίου και του Συμβουλίου, περαιτέρω
ενίσχυση της διαφάνειας, ρυθμίσεις θεμάτων Εισαγωγικού Διαγωνισμού Ε.Σ.Δ.Δ.Α. και άλλες διατάξεις» (Α’ 237).
6. Tις διατάξεις των άρθρων 13α, 18 και 29 του
ν. 4310/2014 «Έρευνα, Τεχνολογική Ανάπτυξη και Καινοτομία και άλλες διατάξεις» (Α’ 258), όπως αντικατα-
στάθηκαν από τα άρθρα 12, 16 και 21 αντίστοιχα του
ν. 4386/2016 «Ρυθμίσεις για την έρευνα και άλλες διατάξεις» (Α’ 83) και όπως προσετέθη στο τελευταίο η
παρ. 6 του άρθρου 69 του ν. 4485/2017 «Οργάνωση και
λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (Α’ 114).
7. Τις διατάξεις του άρθρου 17 του ν. 4310/2014 «Έρευνα, Τεχνολογική Ανάπτυξη και Καινοτομία και άλλες δια-
τάξεις» (Α’ 258), όπως συμπληρώθηκε με την παρ. 1 του
άρθρου 92 του ν. 4485/2017 «Οργάνωση και λειτουργία
της ανώτατης εκπαίδευσης, ρυθμίσεις για την έρευνα και
άλλες διατάξεις» (Α’ 114).
8. Τις διατάξεις του άρθρου 33 του ν. 4590/2019 «Ενδυνάμωση Ανώτατου Συμβουλίου Επιλογής Προσωπικού
(Α.Σ.Ε.Π.), ενίσχυση και αναβάθμιση Δημόσιας Διοίκησης και άλλες διατάξεις» (Α’ 17) όπως συμπλήρωσαν τις
διατάξεις του άρθρου 9 του ν. 3528/2007 «Κύρωση του
Κώδικα Κατάστασης Δημοσίων Πολιτικών Διοικητικών
Υπαλλήλων και Υπαλλήλων Ν.Π.Δ.Δ.» (Α’ 26).
9. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
10. Τις διατάξεις του άρθρου 17 του ν. 5029/2023
«“Ζούμε Αρμονικά Μαζί Σπάμε τη Σιωπή”: Ρυθμίσεις για
την πρόληψη και αντιμετώπιση της βίας και του εκφοβισμού στα σχολεία και άλλες διατάξεις» (Α’ 55), με τις
οποίες συνεστήθη το Κέντρο Διαστημικής Έρευνας και
Τεχνολογίας.
11. Tο π.δ. 134/1999 «Διορισμός ή πρόσληψη πολιτών της Ευρωπαϊκής Ένωσης στα Ανώτατα Εκπαιδευτικά
Ιδρύματα, Τεχνολογικά Εκπαιδευτικά Ιδρύματα και λοιπά
Νομικά Πρόσωπα Δημοσίου Δικαίου και Δημόσιες Υπηρεσίες του χώρου τριτοβάθμιας εκπαίδευσης αρμοδιό-
τητας του ΥΠ.Ε.Π.Θ.» (Α’ 132).
12. Το π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
13. Τις διατάξεις του άρθρου 6 του π.δ. 84/2019 «Σύσταση και κατάργηση Γενικών Γραμματειών και Ειδικών
Γραμματειών/Ενιαίων Διοικητικών Τομέων Υπουργείων»
(Α’ 123).
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
14. Τις διατάξεις της παρ. 3 του άρθρου 1 του π.δ 77/
2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία Γενικών
και Ειδικών Γραμματειών - Μεταφορά αρμοδιοτήτων,
υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
15. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
16. Την υπό στοιχεία 106581/Γ1/02.09.2022 κοινή
απόφαση του Πρωθυπουργού και της Υπουργού Παιδείας και Θρησκευμάτων «Διορισμός Γενικού Γραμματέα
Ανώτατης Εκπαίδευσης του Υπουργείου Παιδείας και
Θρησκευμάτων» (Υ.Ο.Δ.Δ. 805).
17. Την υπ’ αρ. 134664/24.12.2019 απόφαση του
Υφυπουργού Ανάπτυξης και Επενδύσεων «Λειτουργία
ηλεκτρονικού συστήματος “ΑΠΕΛΛΑ” για τη διαχείριση
των διαδικασιών πρόσληψης και προαγωγής του ερευνητικού προσωπικού των ερευνητικών κέντρων και των
ινστιτούτων τους και των τεχνολογικών φορέων του άρθρου 13Α του ν. 4310/2014, καθώς και κατάρτισης και
τήρησης μητρώων εσωτερικών και εξωτερικών μελών
για τις επιτροπές κρίσης και τις εισηγητικές επιτροπές»
(Β’ 695).
18. Την υπό στοιχεία 55082/Ζ1/17.05.2023 (Β’ 3312)
απόφαση του Υφυπουργού Παιδείας και Θρησκευμάτων με την οποία κατανεμήθηκε μία κενή οργανική
θέση Ερευνητικού Προσωπικού στο Κέντρο Διαστημικής
Έρευνας και Τεχνολογίας.
19. Την υπ’ αρ. 31/27.09.2022 πράξη του Υπουργικού
Συμβουλίου «Έγκριση προγραμματισμού προσλήψεων
έτους 2023».
20. Το υπό στοιχεία ΔΙΠΑΑΔ/Φ.ΕΓΚΡ./οικ.17599/
09.11.2022 έγγραφο του Υπουργείου Εσωτερικών.
21. Την 1 υπ’ αρ. 3/21.09.2023 απόφαση της Συγκλήτου
της Ακαδημίας Αθηνών.
22. Το υπ’ αρ. 5499/03.10.2023 διαβιβαστικό έγγραφο
της Ακαδημίας Αθηνών (αρ. πρωτ. εισερχομένου εγγράφου στο Υ.ΠΑΙ.Θ.Α.: 110292/Ζ2/03.10.2023).
23. Το γεγονός ότι η προκαλούμενη δαπάνη θα καλυφθεί από τον τακτικό προϋπολογισμό του Υπουργείου
Παιδείας, Θρησκευμάτων και Αθλητισμού (Ομάδα Λογαριασμών 21 του Ενιαίου Φορέα 1019-901), προκηρύσ-
σουμε:
Την πλήρωση μίας (1) θέσεως Ερευνητού Β’ βαθμίδος
του Κέντρου Διαστημικής Έρευνας και Τεχνολογίας της
Ακαδημίας Αθηνών ως εξής:
Μία (1) μόνιμη θέση Ερευνητού Β’ βαθμίδας με γνωστικό αντικείμενο «Φυσική της ηλιόσφαιρας και των
πλανητικών μαγνητοσφαιρών».
Oι υποψήφιοι πρέπει:
α) Nα είναι Έλληνες υπήκοοι ή πολίτες άλλου κράτουςμέλους της Eυρωπαϊκής Ένωσης.
β) Nα είναι κάτοχοι διδακτορικού διπλώματος.
γ) Nα έχουν τουλάχιστον:
Tα προσόντα του Ερευνητού της Β’ βαθμίδος, όπως
αυτά καθορίζονται με τις διατάξεις της παρ. 2 του άρθρου 18 του ν. 4310/2014 (Α΄ 258) όπως αντικαταστάθη-
κε από την περ. β’ «Για τη Β΄ βαθμίδα απαιτείται ο ερευνητής να έχει τεκμηριωμένη ικανότητα να οργανώνει και
να διευθύνει προγράμματα έρευνας και τεχνολογικής
ανάπτυξης, να συντονίζει και να κατευθύνει την έρευνα
και την τεχνολογική ανάπτυξη στα επί μέρους έργα του
προγράμματος έρευνας και τεχνολογικής ανάπτυξης, να
αναζητεί και να προσελκύει οικονομικούς πόρους από
εξωτερικές πηγές για τη χρηματοδότηση των δραστηριοτήτων του ινστιτούτου ή του κέντρου και να προωθεί
πρωτοποριακές ιδέες στην επιστήμη και την τεχνολογία.
Επίσης απαιτείται να έχει κάνει πρωτότυπες δημοσιεύσεις σε επιστημονικά και τεχνικά περιοδικά διεθνώς
αναγνωρισμένου κύρους ή να έχει διεθνή διπλώματα
ευρεσιτεχνίας και να έχει προσφέρει στην πρόοδο της
επιστήμης και της τεχνολογίας και των εφαρμογών τους
και η συμβολή του στην πρόοδο της επιστήμης και της
τεχνολογίας να έχει τύχει αναγνώρισης από άλλους ερευνητές» της παρ. 2 του άρθρου 16 του ν. 4386/2016 (Α΄ 83).
δ) Oι άνδρες να έχουν εκπληρώσει τις στρατιωτικές
τους υποχρεώσεις ή να μην υπέχουν χρηματική υποχρέωση για αυτές ή να έχουν απαλλαγεί νόμιμα από αυτές
κατά τον χρόνο έκδοσης της υπουργικής απόφασης διορισμού τους. Mε υπεύθυνη δήλωση του άρθρου 8 του
ν. 1599/1986 οι υποψήφιοι που δεν έχουν εκπληρώσει τις
στρατιωτικές τους υποχρεώσεις ή δεν έχουν απαλλαγεί
νόμιμα από αυτές κατά το χρόνο υποβολής της υποψηφιότητάς τους, δεσμεύονται ότι θα προσκομίσουν τα
σχετικά δικαιολογητικά πριν την έκδοση της υπουργικής
απόφασης διορισμού τους.
Σύμφωνα με τη διάταξη της παρ. 2 «Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Eυρωπαϊκής Ένωσης,
στο οποίο δεν προβλέπεται όμοιο κώλυμα διορισμού
ή πρόσληψης» του άρθρου 2 του ν. 2431/1996 (Α’ 175).
ε) Nα μην υπάρχει κώλυμα από ποινική καταδίκη ή
υποδικία ή απαγόρευση ή δικαστική αντίληψη.
στ) Για τους απασχολούμενους στο παρελθόν στο ελληνικό δημόσιο με οποιαδήποτε σχέση εργασίας, να μην
υπάρχει κώλυμα διορισμού λόγω επιβολής της πειθαρχικής ποινής της οριστικής παύσης ή καταγγελίας της
σύμβασης εργασίας για σπουδαίο λόγο οφειλόμενο σε
υπαιτιότητα του εργαζομένου, σύμφωνα με τις διατάξεις
του άρθρου 33 του ν. 4590/2019 (Α’ 17) όπως συμπλήρωσαν τις διατάξεις του άρθρου 9 του ν. 3528/2007 (Α’ 26)
ζ) Nα είναι υγιείς.
Συνεκτιμώμενα Προσόντα:
1. Δημοσιευμένο έργο στην ανάλυση επιτόπιων (in
situ) δεδομένων και δεδομένων με τηλεπισκόπηση, από
διαστημικές αποστολές, για την μελέτη της ηλιόσφαιρας
και της αλληλεπίδρασής της με τον μεσοαστρικό χώρο,
αλλά και τη μελέτη πλανητικών μαγνητοσφαιρών.
2. Εμπειρία και συμμετοχή σε σχετικά με το ως άνω
γνωστικό αντικείμενο, ευρωπαϊκά και διεθνή προγράμματα και συνεργασίες.
3. Επιθυμητή είναι η συμμετοχή σε διαστημικές αποστολές ή/και στον σχεδιασμό ή/και στην υλοποίηση δι-
αστημικών αποστολών.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος ΑΠΕΛΛΑ (http://apella.minedu.gov.gr) μέσα
σε αποκλειστική προθεσμία δύο μηνών από την ανακοίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
νωση της προκήρυξης αυτής στο Σύστημα, μαζί με όλα
τα αναγκαία για την κρίση δικαιολογητικά.
Απαιτούμενα δικαιολογητικά:
α) Αντίγραφο δελτίου αστυνομικής ταυτότητας ή διαβατηρίου.
β) Αναλυτικό βιογραφικό σημείωμα.
γ) Αναλυτικό υπόμνημα εργασιών για τα υποβαλλόμενα επιστημονικά δημοσιεύματα.
δ) Επιστημονικές δημοσιεύσεις.
ε) Γνωματεύσεις/Βεβαιώσεις: α) παθολόγου ή γενικού
ιατρού και β) ψυχιάτρου, είτε του δημοσίου είτε ιδιωτών.
στ) Υπεύθυνη δήλωση του ν. 1599/1986, ότι δεν διώκονται ως φυγόποινοι [υπ’ αρ. 11726/21.06. 2005 (Β’ 838)
υπουργική απόφαση], ότι έχουν ολοκληρώσει τις στρατιωτικές τους υποχρεώσεις ή έχουν απαλλαγεί νομίμως
από αυτές (για τους άνδρες υποψηφίους), ότι δεν εμπίπτουν σε κώλυμα διορισμού σύμφωνα με το άρθρο 9
του ν. 3528/2007 και ότι όλα τα στοιχεία που καταθέτουν
είναι ακριβή.
ζ) Αντίγραφα τίτλων σπουδών. Εφόσον πρόκειται για
τίτλους σπουδών από πανεπιστήμια του Εξωτερικού, για
τους Έλληνες αλλά και τους πολίτες των άλλων κρατών
της Eυρωπαϊκής Ένωσης, απαιτείται να φέρουν τις νόμιμες θεωρήσεις και να συνοδεύονται από την απόφαση
ισοτιμίας (ή αντίγραφο της αίτησης για αναγνώριση της
ισοτιμίας) από τον Δ.Ο.Α.Τ.Α.Π. (πρώην ΔΙΚΑΤΣΑ).
Oι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού A.E.I. ή απολυτήριο ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Δ’ επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
η) Το απαιτούμενο αντίγραφο ποινικού μητρώου, θα
αναζητηθεί αυτεπαγγέλτως από την Υπηρεσία.
θ) Προκειμένου για Έλληνες υπηκόους, το απαιτούμενο πιστοποιητικό γεννήσεως, θα αναζητηθεί αυτε-
παγγέλτως από την Υπηρεσία. Προκειμένου για πολίτες
κράτους-μέλους της Ευρωπαϊκής Ένωσης πρέπει να υποβληθεί αντίστοιχο πιστοποιητικό της αρμόδιας αρχής
του Κράτους την ιθαγένεια του οποίου έχει ο υποψήφιος.
ι) Για τους άνδρες υποψηφίους το πιστοποιητικό Τύπου Α’ του αρμόδιου στρατολογικού γραφείου θα ανα-
ζητηθεί αυτεπάγγελτα.
ια) Η ύπαρξη ή μη του κωλύματος διορισμού του άρθρου 9 του ν. 3528/2007 ελέγχεται αυτεπαγγέλτως.
Tο δικαιολογητικό με στοιχείο ε) θα κατατεθεί από
τον/τους προτεινόμενο/ους στην εισηγητική έκθεση
υποψήφιο/ιους, το αργότερο μέχρι την ημερομηνία
διεξαγωγής της σχετικής διαδικασίας εκλογής κατόπιν
παραπεμπτικού εγγράφου της αρμόδιας υπηρεσίας της
Ακαδημίας Αθηνών.
H προκήρυξη αυτή να δημοσιευθεί στην Εφημερίδα
της Κυβερνήσεως.
Μαρούσι, 13 Φεβρουαρίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΟΛΥΤΕΧΝΕΙΟ ΚΡΗΤΗΣ
Αριθμ. 2140
Προκήρυξη μίας (1) κενής θέσης μέλους Δ.Ε.Π.
στη βαθμίδα του Επίκουρου Καθηγητή επί θητεία
στη Σχολή Μηχανικών Παραγωγής και Διοίκησης
του Πολυτεχνείου Κρήτης στον Τομέα Οργάνωσης και Διοίκησης στο γνωστικό αντικείμενο «Δι-
αχείριση διαδικασιών Ποιότητας».
Ο Πρύτανης του Πολυτεχνείου Κρήτης, κατόπιν σχετικής εισήγησης της υπ’ αρ. 6ης/10.01.2024 συνεδρίασης
της Συνέλευσης της μονοτμηματικής Σχολής Μηχανικών
Παραγωγής και Διοίκησης (Μ.Π.Δ.) και της απόφασης της
υπ’ αρ. 2ης/10.01.2024 συνεδρίασης της Κοσμητείας της
Σχολής Μ.Π.Δ. και έχοντας υπόψη:
1. Τις διατάξεις του ν. 545/1977 «Περί συστάσεως Τεχνολογικού Πανεπιστημίου υπό την επωνυμία Πολυτε-
χνείο Κρήτης και άλλων τινών διατάξεων» (Α’ 46).
2. Την υπ’ αρ. 1163/05.11.2022 (ορθή επανάληψη
30.12.2022) (Υ.Ο.Δ.Δ. 1/2023, ΑΔΑ: ΩΥΥΝ469Β6Ν-ΤΤ2)
διαπιστωτική πράξη του Πρύτανη με την οποία διαπιστώνεται η συγκρότηση του Συμβουλίου Διοίκησης του
Πολυτεχνείου Κρήτης.
3. Την υπ’  αρ. 2018/03.01.2023 (Υ.Ο.Δ.Δ.  2, ΑΔΑ:
ΨΨ28469Β6Ν-ΟΦΑ) διαπιστωτική πράξη του Πρύτανη
του Πολυτεχνείου Κρήτης, περί εκλογής Πρύτανη και
ορισμός τεσσάρων (4) Αντιπρυτάνεων του Πολυτεχνείου
Κρήτης, με θητεία έως 31.08.2026.
4. Τις διατάξεις της παρ. 3 του άρθρου 15 του άρθρου 463 και του άρθρου 485 του ν. 4957/2022 (Α’ 141).
5. Την παρ. 3 του άρθρου 24 του ν. 5057/2023 (Α’ 164).
6. Την παρ. 4 του άρθρου 304 του ν. 4957/2022 (Α’ 141).
7. Τα άρθρα 16, 18, 19 και 20 του ν. 4009/2011 (Α’ 195).
8. Την περ.  α της παρ.  22 του άρθρου  80 του
ν. 4009/2011 (Α’ 195).
9. Το άρθρο 7 του ν. 4210/2013 (Α’ 254).
10. Την παρ. 10 του άρθρου 84 παρ. 10 του ν. 4485/2017
(Α’ 114).
11. Την παρ. 1 του άρθρου 23, παρ. 1 του ν. 3549/2007
(Α’ 69).
12. Το άρθρο 141 του ν. 4957/2022 (Α’ 141).
13. Τις διατάξεις του π.δ. 134/1999 (Α’ 132).
14. Τις διατάξεις του ν. 2431/1996 «Διορισμός ή πρόσληψη πολιτών της Ευρωπαϊκής Ένωσης στη Δημόσια
Διοίκηση» (Α’ 175).
15. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία
Φ 122.1/86/83263/Ζ2/30.06.2020 «α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θε-
μάτων εκλογής και εξέλιξης καθηγητών και υπηρετούντων
λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρμογή
των διατάξεων του άρθρου 19 του ν. 4009/2011 (Α’ 195),
όπως ισχύει, και του άρθρου 4 του ν. 4405/2016 (Α’ 129).
β) Ανάπτυξη και λειτουργία ηλεκτρονικού συστήματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
ολοκληρωμένης διαχείρισης διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης
και μονιμοποίησης των επί θητεία επίκουρων καθηγητών,
καθώς και κατάρτισης και τήρησης μητρώων εσωτερικών
και εξωτερικών μελών» (Β’ 2657).
16. Την απόφαση της υπ’ αρ. 6ης/10.01.2024 συνεδρίασης της Συνέλευσης της μονοτμηματικής Σχολής
Μηχανικών Παραγωγής και Διοίκησης (Μ.Π.Δ.) και την
απόφαση της υπ’ αρ. 2ης/10.01.2024 συνεδρίασης της
Κοσμητείας της Σχολής Μ.Π.Δ. αποφάσισε:
Την προκήρυξη (ανοικτή προκήρυξη) για την πλήρωση μιας (1) θέσης Δ.Ε.Π., ως εξής:
Μία (1) κενή θέση μέλους Δ.Ε.Π.
στη βαθμίδα του Επίκουρου Καθηγητή επί θητεία
στη Σχολή Μηχανικών Παραγωγής και Διοίκησης
του Πολυτεχνείου Κρήτης
στον Τομέα Οργάνωσης και Διοίκησης
στο γνωστικό αντικείμενο «Διαχείριση διαδικασιών
Ποιότητας».
Αναλυτική περιγραφή:
Η θέση καλύπτει ερευνητικά και διδακτικά τις βασικές
λειτουργίες συστημάτων και διαδικασιών ποιότητας σε
επιχειρήσεις και οργανισμούς. Το γνωστικό αντικείμενο
δίνει έμφαση σε θέματα στατιστικού ελέγχου ποιότητας,
διοίκησης ολικής ποιότητας, συστημάτων ISO, διαδικασιών μέτρησης ποιότητας υπηρεσιών, διαχείρισης πελατών
(συστήματα εξυπηρέτησης και μέτρησης ικανοποίησης),
αξιολόγησης επιδόσεων, επιχειρηματικής αριστείας και
αειφορίας, καλύπτοντας σχετικά μαθήματα όπως «Έλεγχος Ποιότητας», «Διοίκηση Ολικής Ποιότητας», «Μάρκε-
τινγκ Υπηρεσιών», κ.ά.
Καλούνται οι ενδιαφερόμενοι να υποβάλουν ηλεκτρονικά αίτηση για την υποψηφιότητά τους στο πληροφορι-
ακό σύστημα ΑΠΕΛΛΑ (διαδικτυακή διεύθυνση: https://
apella.minedu.gov.gr) μέσα σε αποκλειστική προθεσμία
δύο (2) μηνών από την ημερομηνία του εγγράφου της
ανακοίνωσης της δημοσίευσης της προκήρυξης αυτής
στον Ημερήσιο Τύπο μαζί με όλα τα αναγκαία για την
κρίση δικαιολογητικά.
Μαζί με την αίτηση τους, πρέπει να υποβάλουν επίσης
ηλεκτρονικά:
1. Αντίγραφα των πτυχίων και των τίτλων σπουδών
τους (αν οι τίτλοι σπουδών έχουν χορηγηθεί από ΑΕΙ
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον Δ.Ο.Α.Τ.Α.Π. ή αντίγραφο
της αίτησης για αναγνώριση της ισοτιμίας).
2. Βιογραφικό σημείωμα.
3. Επιστημονικά δημοσιεύματα και αναλυτικό υπόμνημα αυτών.
4. Κάθε επιπλέον στοιχείο (πιστοποιητικά προϋπηρεσίας, πιστοποιητικά παροχής διδακτικού έργου, κ.τ.λ.) που
αποδεικνύει τα προσόντα τους, σύμφωνα με τα προβλεπόμενα στο άρθρο 9 του ν. 4521/2018 (Α’ 38).
5. Διδακτορική διατριβή.
6. Αντίγραφο δελτίου αστυνομικής ταυτότητας ή διαβατηρίου.
7. Όσοι υποψήφιοι δεν έχουν εκπληρώσει τις στρατιωτικές τους υποχρεώσεις, καλούνται να υποβάλλουν υπεύ-
θυνη δήλωση του ν. 1599/1986, όπου δεσμεύονται ότι θα
έχουν εκπληρώσει τις στρατιωτικές τους υποχρεώσεις ή
θα έχουν απαλλαγεί νόμιμα από αυτές πριν την έκδοση
της πρυτανικής πράξης διορισμού τους. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους-μέλους της Ευρωπαϊκής Ένωσης, στο
οποίο δεν προβλέπεται όμοιο κώλυμα διορισμού.
8. Πτυχίο, δίπλωμα ή μεταπτυχιακό τίτλο σπουδών
ελληνικού Α.Ε.Ι. ή απολυτήριο ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1 επιπέδου από το Κέντρο Ελληνικής Γλώσσας, από το
οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Οι υποψήφιοι που θα επιλεγούν, θα είναι υποχρεωμένοι να προσκομίσουν ή να μεριμνήσουν για:
1. Πιστοποιητικό Υγείας για διορισμό, κατόπιν παραπεμπτικού εγγράφου της υπηρεσίας του Πολυτεχνείου
Κρήτης που θα προβεί στην έκδοση της τελικής πράξης
διορισμού, με προσκόμιση σχετικών ιατρικών πιστοποιητικών γνωματεύσεων: α) παθολόγου ή γενικού ιατρού
και β) ψυχιάτρου, είτε του δημοσίου είτε ιδιωτών, που
να πιστοποιούν την υγεία του υποψηφίου προκειμένου
να ασκήσουν τα καθήκοντα της αντίστοιχης θέσης. Θα
κατατεθούν από τον υποψήφιο που θα εκλεγεί, πριν την
έκδοση της πρυτανικής πράξης διορισμού τους.
2. Πιστοποιητικό γέννησης, το οποίο θα αναζητηθεί
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Προκειμένου για
πολίτες κρατών-μελών της Ευρωπαϊκής Ένωσης υποβάλλεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
3. Αντίγραφο ποινικού μητρώου δικαστικής χρήσης
και πιστοποιητικό στρατολογικής κατάστασης τύπου Α’,
τα οποία θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Χανιά, 14 Φεβρουαρίου 2024
Ο Πρύτανης
ΜΙΧΑΗΛ ΖΕΡΒΑΚΗΣ
Ι
ΠΑΝΕΠΙΣΤΗΜΙΟ ΜΑΚΕΔΟΝΙΑΣ
Αριθμ. 2673/589/13.2.2024
Προκήρυξη μίας (1) θέσης Καθηγητή του Τμήματος Οργάνωσης και Διοίκησης Επιχειρήσεων
της Σχολής Επιστημών Διοίκησης Επιχειρήσεων
του Πανεπιστημίου Μακεδονίας στη βαθμίδα του
Αναπληρωτή Καθηγητή με γνωστικό αντικείμενο «Μάνατζμεντ».
Ο Πρύτανης του Πανεπιστημίου Μακεδονίας, μετά την
απόφαση της Συνέλευσης του Τμήματος Οργάνωσης και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
Διοίκησης Επιχειρήσεων της Σχολής Επιστημών Διοίκησης Επιχειρήσεων (υπ’ αρ. 7/12.01.2024 συνεδρίαση),
λαμβάνοντας υπόψη την από 09.01.2024 αίτηση εξέλιξης
μόνιμου Επίκουρου Καθηγητή και σύμφωνα με:
1. Τις διατάξεις των παρ. 9 και 10 του άρθρου 84 του
ν. 4485/2017 (Α’ 114).
2. Τις διατάξεις του εδαφίου ιζ’ της παρ. 1 του άρθρου 15 του ν. 4957/2022 (Α’ 141).
3. Την διάταξη της παρ. 4 του άρθρου 463 του ν. 4957/
2022 (Α’ 141).
4. Την υπό στοιχεία Φ/149466/29.12.2023 απόφαση του
Υπουργού Παιδείας, Θρησκευμάτων και Αθλητισμού «Παράταση των αναφερόμενων στο άρθρο 463 του Κεφαλαί-
ου ΙΖ’ του ν. 4957/2022 (Α’ 141) προθεσμιών» (Β’ 7603).
5. Τις διατάξεις της παρ. 2 του άρθρου 16 και της
παρ. 22α του άρθρου 80 του ν. 4009/2011 (Α’ 195).
6. Τις διατάξεις του άρθρου  19 του ν.  4009/2011
(Α’ 195) όπως τροποποιήθηκαν και ισχύουν (άρθρο 70
του ν. 4386/2016, άρθρο τέταρτο του ν. 4405/2016, άρθρο 30 του ν. 4452/2017, άρθρο 83 του ν. 4485/2017,
άρθρο 9 του ν. 4521/2018, άρθρο 16 του ν. 4559/2018,
άρθρο 32 του ν. 4589/2019, άρθρο 70 του ν. 4610/2019).
7. Τις διατάξεις της παρ. 2 του Κεφαλαίου Α’ του άρθρου 6 του ν. 2083/1992 (Α’ 159), όπως αντικαταστάθηκε
με την παρ. 1 του άρθρου 23 του ν. 3549/2007 (Α’ 69).
8. Τις διατάξεις των άρθρων 23 και 25 του ν. 3549/2007
(Α’ 69).
9. Tις διατάξεις του άρθρου  29 του ν.  3879/2010
(Α’ 163).
10. Το π.δ. 134/1999 (Α’ 132).
11. Το π.δ. 88/2013 (Α’ 129) περί ίδρυσης Σχολών στο
Πανεπιστήμιο Μακεδονίας.
12. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με το άρθρο πρώτο της υπό στοιχεία Φ.1221/86/83263/Ζ2/30.06.2020
(Β’ 2657) όμοιας.
13. Τον Εσωτερικό Κανονισμό του Πανεπιστημίου Μακεδονίας (Β’ 3457/2021).
14. Την υπ’ αρ. 5374/28.06.2023 (Υ.Ο.Δ.Δ. 615) διαπιστωτική πράξη περί εκλογής Πρύτανη και ορισμού
τεσσάρων (4) Αντιπρυτάνεων του Πανεπιστημίου Μακεδονίας.
15. Την υπ’ αρ. 15/07.07.2023 απόφαση της Συγκλήτου
του Πανεπιστημίου «Προσωρινή ρύθμιση ζητημάτων
διαδικασίας προκήρυξης εκλογής ή εξέλιξης μελών
Διδακτικού Ερευνητικού Προσωπικού (ΔΕΠ), κατά τα
οριζόμενα στο άρθρο 223 του ν. 4957/2022 (Α’ 141)»
(Β’ 4444), αποφάσισε:
Την προκήρυξη (ανοικτή προκήρυξη) για την πλήρωση μίας (1) θέσης Καθηγητή, ως εξής:
ΠΑΝΕΠΙΣΤΗΜΙΟ ΜΑΚΕΔΟΝΙΑΣ
ΣΧΟΛΗ ΕΠΙΣΤΗΜΩΝ ΔΙΟΙΚΗΣΗΣ ΕΠΙΧΕΙΡΗΣΕΩΝ
ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ
Μια (1) θέση Καθηγητή, στη βαθμίδα του Αναπληρωτή
Καθηγητή, με γνωστικό αντικείμενο «Μάνατζμεντ».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για την κρίση δικαιολογητικά στο Πληροφοριακό Σύστημα «ΑΠΕΛΛΑ» (διαδικτυακή διεύθυνση https://apella.
minedu.gov.gr.) μέσα σε αποκλειστική προθεσμία τριάντα (30) ημερών, η έναρξη και η λήξη της οποίας ορίζε-
ται στο έγγραφο της ανακοίνωσης της δημοσίευσης της
προκήρυξης αυτής στον Ημερήσιο Τύπο.
Α. Ειδικότερα, όσοι επιθυμούν να υποβάλουν αίτηση
υποψηφιότητας σε θέση εκλογής, πρέπει να δημιουργήσουν λογαριασμό στο πληροφοριακό σύστημα «ΑΠΕΛ-
ΛΑ», συμπληρώνοντας τα στοιχεία του «προφίλ» τους,
όπως περιγράφεται στο σχετικό εγχειρίδιο.
Με την αίτηση υποψηφιότητας υποβάλλονται όλα τα
αναγκαία για την κρίση δικαιολογητικά και ως τέτοια
νοούνται:
1. Βιογραφικό σημείωμα.
2. Αντίγραφο των πτυχίων και των λοιπών τίτλων σπουδών τους. Αν οι τίτλοι σπουδών έχουν χορηγηθεί από
Α.Ε.Ι. εξωτερικού θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις,
καθώς και από την απόφαση ισοτιμίας, ή αντίγραφο της
αίτησης για αναγνώριση της ισοτιμίας, στην περίπτωση
δε αυτή η απόφαση ισοτιμίας θα πρέπει να κατατεθεί
πριν τη λήψη της σχετικής απόφασης εκλογής.
3. Επιστημονικές δημοσιεύσεις και αναλυτικό υπόμνημα.
4. Διδακτορική διατριβή και άλλα επιστημονικά δημοσιεύματα.
5. Όλα τα απαραίτητα δικαιολογητικά, τα οποία πιστοποιούν τα προβλεπόμενα στην παρ. 1 του άρθρου 9 του
ν. 4521/2018 (Α’ 38) προσόντα εκλογής.
6. Αντίγραφο δελτίου αστυνομικής ταυτότητας ή διαβατηρίου.
Οι πολίτες κράτους-μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού Α.Ε.Ι. ή απολυτήριο ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1’ επιπέδου από το Κέντρο Ελληνικής Γλώσσας, από
το οποίο θα αποδεικνύεται η πλήρης γνώση και άνετη
χρήση της ελληνικής γλώσσας.
Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, που
πιστοποιούν την υγεία των υποψηφίων, προκειμένου
να ασκήσουν τα καθήκοντα της αντίστοιχης θέσης, θα
κατατεθούν από τους υποψηφίους που θα εκλεγούν σε
θέση καθηγητή πριν την έκδοση της πρυτανικής πράξης
διορισμού τους.
Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της πρυτανικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλ-
λεται πιστοποιητικό της αρμόδιας αρχής του κράτους
την ιθαγένεια του οποίου έχει ο υποψήφιος.
Το αντίγραφο ποινικού μητρώου δικαστικής χρήσης,
καθώς και το πιστοποιητικό στρατολογικής κατάστασης τύπου Α’ θα αναζητηθούν αυτεπαγγέλτως από την
υπηρεσία που θα προβεί στην έκδοση της πρυτανικής
πράξης διορισμού.
Με υπεύθυνη δήλωση του ν. 1599/1986 οι υποψήφιοι
δεσμεύονται ότι θα έχουν εκπληρώσει τις στρατιωτικές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
τους υποχρεώσεις ή θα έχουν απαλλαγεί νόμιμα από
αυτές πριν την έκδοση της Πρυτανικής Πράξης διορισμού τους, εφόσον πρόκειται για άρρενες υποψηφίους.
Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δε προβλέπεται όμοιο
κώλυμα διορισμού.
Β. Οι ενδιαφερόμενοι που επιθυμούν να υποβάλουν
αίτηση υποψηφιότητας σε θέση εξέλιξης, υποβάλλουν
ηλεκτρονικά την αίτησή τους και καταχωρίζουν τα αναγκαία για την κρίση δικαιολογητικά εξαιρουμένων όσων
ήδη έχουν καταχωρήσει κατά την εγγραφή τους στο Γενικό Μητρώο του Πληροφοριακού Συστήματος, καθώς
και όσων δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περ. Α και Β) υποβάλλονται αποκλειστικά και
μόνο ηλεκτρονικά μέσω του πληροφοριακού συστήματος ΑΠΕΛΛΑ. Η μη υποβολή της αίτησης υποψηφιότητας,
καθώς και των απαιτούμενων για την κρίση δικαιολογητικών εντός της ταχθείσης, από την προκήρυξη, προθε-
σμίας συνιστά λόγο απαραδέκτου της αίτησης.
Ο υποψήφιος που θα επιλεγεί για τη θέση υποχρεούται, εφόσον του ζητηθεί, να καταθέσει στη Γραμματεία
του Τμήματος τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΣΤΥΛΙΑΝΟΣ ΚΑΤΡΑΝΙΔΗΣ
Ι
ΠΑΝΕΠΙΣΤΗΜΙΟ ΠΑΤΡΩΝ
Αριθμ. 10500
Προκήρυξη θέσης μέλους Δ.Ε.Π. του Τμήματος
Επιστήμης των Υλικών της Σχολής Θετικών Επιστημών του Πανεπιστημίου Πατρών στη βαθμί-
δα του Καθηγητή πρώτης βαθμίδας, με γνωστικό
αντικείμενο «Θεωρητική και υπολογιστική οπτική φυσική - Κβαντική δυναμική οπτικών υλικών
σε αλληλεπίδραση με Laser».
Ο Πρύτανης του Πανεπιστημίου Πατρών μετά από
εισήγηση της Συνέλευσης του Τμήματος Επιστήμης
των Υλικών, (υπ’  αρ. 269/21.12.2023 συν.), την από
20.12.2023, (συν. 99061/21.12.2023), αίτηση εξέλιξης
μέλους Δ.Ε.Π. και έχοντας υπόψη:
1) Την περ. ιζ’ της παρ. 1 του άρθρου 15 του ν. 4957/2022
(Α’ 141),
2) το άρθρο 30 του ν. 4452/2017 (Α’ 17),
3) το άρθρο τέταρτο του ν. 4405/2016 (Α’ 129),
4) το άρθρο 70 του ν. 4386/2016 (Α’ 83),
5) την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων και την υπό στοιχεία Φ.122.1/86/83263/
Ζ2/30.06.2020 (Β’ 2657) απόφαση του Υφυπουργού Παιδείας και Θρησκευμάτων (ΑΠΕΛΛΑ),
6) την περ. Γ’ του άρθρου 6 [μετονομάσθηκε σε περ. Α’
με το άρθρο 1 παρ. 6(α) του ν. 2188/1994 (Α’ 18)] του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69) και τροποποιήθηκε με το άρθρο 81 του ν. 4009/2011 (Α’ 195),
7) το άρθρο 19 του ν. 4009/2011 (Α’ 195) μετά την τροποποίησή του με το άρθρο 9 του ν. 4521/2018 (Α’ 38),
8) την παρ. 3 του άρθρου 32 του ν. 4589/2019 (Α’ 13),
9) την παρ. 4 του άρθρου 304, όπως τροποποιήθηκε
με την παρ. 2 του άρθρου 36 του ν. 5029/2023 (Α’ 55) και
την παρ. 4 του άρθρου 463 του ν. 4957/2022 (Α’ 141),
10) την παρ.  3 του άρθρου  463 του ν.  4957/2022
(Α’ 141),
11) την παρ. 22 του άρθρου 80 παρ. 22 του ν. 4009/2011
(Α’ 195), όπως αντικαταστάθηκε με την παρ. 6 του άρθρου 26 του ν. 4386/2016 (Α’ 83),
12) το π.δ. 134/1999,
13) τον Εσωτερικό Κανονισμό του Πανεπιστημίου Πατρών (Β’ 3899/2019),
14) την παρ. 2 του άρθρου 154 του Εσωτερικού Κανονισμού του Πανεπιστημίου Πατρών (Β’ 5468/2023),
15) το άρθρο 485 του ν. 4957/2022 (Α’ 141), προκηρύσσει:
(Ανοικτή προκήρυξη) την πλήρωση μίας (1) θέσης μέλους Δ.Ε.Π. στη βαθμίδα του Καθηγητή πρώτης βαθμίδας
ως εξής:
Σχολή Θετικών Επιστημών
Τμήμα Επιστήμης των Υλικών
Μία (1) θέση μέλους Δ.Ε.Π. στη βαθμίδα του Καθηγητή
πρώτης βαθμίδας, με γνωστικό αντικείμενο «Θεωρητική
και υπολογιστική οπτική φυσική - Κβαντική δυναμική
οπτικών υλικών σε αλληλεπίδραση με Laser».
Συνοπτική περιγραφή του γνωστικού αντικειμένου:
«Το γνωστικό αντικείμενο της θέσης βρίσκεται σε συμφωνία με τις ερευνητικές προτεραιότητες του Τμήματος
(βιοϋλικά, μοριακά υλικά, μικρο- και νανο-φασικά υλικά),
όπως αυτές καθορίζονται στο προεδρικό διάταγμα της
ίδρυσής του (π.δ. 200/1999, Α’ 179). Το γνωστικό αντικείμενο δίνει έμφαση στη θεωρητική ή/και υπολογιστική
οπτική Φυσική, με επίκεντρο την διερεύνηση της κβαντική δυναμικής σε υλικά τα οποία βρίσκονται σε αλληλεπί-
δραση με πεδία laser. H κβαντική δυναμική αντιστοιχεί
σε διεργασίες που αφορούν την ελεγχόμενη μεταφορά
πληθυσμού μεταξύ διαφορετικών κβαντικών καταστάσεων, τις οπτικά ελεγχόμενες κβαντικές μεταβάσεις για
σύμφωνα οπτικά φαινόμενα, τα φαινόμενα κβαντικής
συμφωνίας και συμβολής σε κβαντικά συστήματα, την
ελεγχόμενη δημιουργία σύμπλεκτων καταστάσεων σε
κβαντικά συστήματα, την μεταφορά ενέργειας και ηλεκτρικού φορτίου σε κβαντικά συστήματα κ.α. Τα υλικά
που αφορούν αυτές τις διεργασίες είναι π.χ. ημιαγώγιμες
κβαντικές τελείες, μοριακά συστήματα, και συζευγμένα
κβαντικά-φωτονικά συστήματα. Οι μέθοδοι μελέτης των
συστημάτων αφορούν μεθοδολογίες σύμφωνης αλληλεπίδρασης κβαντικών συστημάτων με φως, σύζευξη
ηλεκτρομαγνητικών και κβαντομηχανικών μεθόδων,
κ.λπ. Τέλος, οι εφαρμογές αφορούν γρήγορους οπτικούς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
διακόπτες σε διαστάσεις νανοκλίμακας, δημιουργία σύμπλεκτων καταστάσεων, εκπομπή μεμονωμένων φωτο-
νίων, οπτικό έλεγχο μοριακής χειρομορφίας κ.α. Οι εργασίες σε κβαντική δυναμική σε υλικά σε αλληλεπίδραση
με πεδία laser παρουσιάζονται με ολοένα αυξανόμενο
ρυθμό σε καταχωρήσεις των πλέον έγκριτων διεθνών
εκδόσεων στον ερευνητικό χώρο στην Επιστήμη και
την Τεχνολογία των Υλικών, καθώς και σε μια πληθώρα
εκδόσεων σε ειδικούς κλάδους, και είναι σε απόλυτη
ευθυγράμμιση με τις σύγχρονες διεθνείς τάσεις και επίσημες ερευνητικές προτεραιότητες που παρουσιάζονται
στην βιβλιογραφία και τις επίσημες αποφάσεις κρατικών
χρηματοδοτικών οργανισμών. Βάσει των ανωτέρω, το
γνωστικό αντικείμενο της θέσης καλύπτει ένα πλήρη
κλάδο της Επιστήμης των Υλικών και έτσι είναι ευχερής η
εφαρμογή ενιαίων κριτηρίων για την ποιοτική σύγκριση
των υποψηφιοτήτων.».
Καλούνται οι ενδιαφερόμενοι να υποβάλλουν ηλεκτρονικά την αίτηση υποψηφιότητας μέσω του ηλεκτρονικού
συστήματος «ΑΠΕΛΛΑ» (διαδικτυακή διεύθυνση: https://
apella.minedu.gov.gr) μέσα σε αποκλειστική προθεσμία
δύο (2) μηνών από την ημερομηνία του εγγράφου της
ανακοίνωσης της δημοσίευσης της Προκήρυξης αυτής
στον Ημερήσιο Τύπο από το Πανεπιστήμιο Πατρών, μαζί
με όλα τα αναγκαία για την κρίση δικαιολογητικά.
Ειδικότερα, μαζί με την αίτηση και μέχρι την ημερομηνία λήξης υποβολής των υποψηφιοτήτων, επί ποινή
απαραδέκτου της αίτησης, πρέπει να υποβάλλουν ηλεκτρονικά, στα αντίστοιχα διακριτά πεδία του Πληροφο-
ριακού Συστήματος ΑΠΕΛΛΑ:
1. Αντίγραφo των πτυχίων και των τίτλων σπουδών. Αν
οι τίτλοι σπουδών έχουν χορηγηθεί από Α.Ε.Ι. της αλλοδαπής, τότε ακολουθείται η διαδικασία της παρ. 4 του
άρθρου 304 του ν. 4957/2022 (Α’ 141).
2. Βιογραφικό σημείωμα.
3. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
4. Αναλυτικό υπόμνημα για τις υποβαλλόμενες πρωτότυπες επιστημονικές δημοσιεύσεις.
5. Διδακτορική διατριβή και άλλα επιστημονικά δημοσιεύματα (με μορφή αρχείου ή με ηλεκτρονικό σύν-
δεσμο).
6. Αντίγραφο δελτίου αστυνομικής ταυτότητας ή διαβατηρίου.
7. Όλα τα απαραίτητα δικαιολογητικά (πιστοποιητικά προϋπηρεσίας, πιστοποιητικά παροχής διδακτικού
έργου κ.τ.λ.) που πιστοποιούν τα προβλεπόμενα από
τη νομοθεσία προσόντα εκλογής, καθώς και κάθε άλλο
δικαιολογητικό κρίνουν αναγκαίο οι υποψήφιοι.
8. Οι πολίτες κρατών-μελών της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού ΑΕΙ ή απολυτήριο ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής Γλώσσας.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά μέσω του πληροφοριακού συστήματος ΑΠΕΛΛΑ. Η
μη υποβολή της αίτησης υποψηφιότητας καθώς και των
απαιτούμενων για την κρίση δικαιολογητικών εντός της
ταχθείσης από την προκήρυξη αποκλειστικής προθεσμίας συνιστά λόγο απαραδέκτου της αίτησης.
Οι υποψήφιοι θα αξιολογηθούν και θα κριθούν σύμφωνα με τα στοιχεία που έχουν αναρτήσει στο πληροφο-
ριακό σύστημα ΑΠΕΛΛΑ έως την λήξη της προθεσμίας
υποβολής υποψηφιοτήτων.
Ο υποψήφιος, ο οποίος θα επιλεγεί, θα είναι υποχρεωμένος να προσκομίσει γνωματεύσεις: (α) παθολόγου ή
γενικού ιατρού και (β) ψυχιάτρου είτε του δημοσίου είτε
ιδιωτών, που να πιστοποιούν την υγεία των υποψηφίων
προκειμένου να ασκήσουν τα καθήκοντα της αντίστοιχης θέσης. Θα κατατεθούν από τους υποψηφίους, οι
οποίοι θα εκλεγούν σε θέση καθηγητή πριν την έκδοση
της πρυτανικής πράξης διορισμού τους.
Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
Το αντίγραφο ποινικού μητρώου δικαστικής χρήσης
και το πιστοποιητικό στρατολογικής κατάστασης Τύπου Α’ θα αναζητηθούν αυτεπαγγέλτως από την υπη-
ρεσία που θα προβεί στην έκδοση της τελικής πράξης
διορισμού. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέ-
λους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού και προς βεβαίωση τούτου
απαιτείται από τον επιλεγέντα η υποβολή υπεύθυνης
δήλωσης με συνημμένο σχετικό δικαιολογητικό.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1019-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Πάτρα, 13 Φεβρουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 607/20.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240300607.pdf | Tokens: 34236]